אוניברסיטת אריסטוטלס של סלוניקי

אוניברסיטת אריסטוטלס של סלוניקי (ביוונית:Αριστοτέλειο Πανεπιστήμιο Θεσσαλονίκης) היא אוניברסיטה ציבורית בסלוניקי, ואחת מן האוניברסיטאות הוותיקות ובעלות הדירוג הגבוה ביותר ביוון. שטח האוניברסיטה הוא כ-230,000 מטרים רבועים, מה שהופך אותה לאוניברסיטה הגדולה ביותר במדינה. האוניברסיטה נקראת על שם הפילוסוף אריסטו.

נכון לשנת 2014, לומדים באוניברסיטת אריסטוטלס כ-40,000 סטודנטים: 31,000 לתואר הראשון ו-9,000 בתוכניות לתארים מתקדמים (מתוכם 3,952 לדוקטורט). בנוסף על כך, עובדים באוניברסיטה כ-2,366 חברי סגל,<ref></ref> והצוות האדמיניסטרטיבי מורכב מ-400 עובדים קבועים ו-528 עובדי קבלני משנה המועסקים באוניברסיטה.<ref name="Aristotle University of Thessaloniki – Facts and Figures"></ref>

שפת ההוראה היא יוונית, אם כי ישנן תוכניות בשפות זרות וקורסים לסטודנטים בינלאומיים, המתבצעות באנגלית, צרפתית, גרמנית ואיטלקית. האוניברסיטה חברה בארגונים אקדמאיים רבים ובהם ועידת בתי הספר האירופיים לחינוך ומחקר הנדסי מתקדם ורשת אוטרכט.

== היסטוריה ==
שער הפקולטה להנדסה באוניברסיטה
מבט אווירי של מרכז [[סלוניקי. מימין הקמפוס של אוניברסיטת אריסטוטלס]]
הקמפוס מגג בניין הביולוגיה
אוניברסיטת אריסטוטלס בסלוניקי נוסדה בשנת 1925 ונחקקה על פי חוק 3341/14-6-25. זו הייתה האוניברסיטה היוונית השנייה שנוסדה אחרי אוניברסיטת אתונה, שהוקמה ב-1837. בשנת 1941 עם כניסת הגרמנים ליוון שבו הגרמנים יהודים לצורכי עבודות כפייה. הקהילה היהודית ביקשה לפדותם והגרמנים דרשו שווי של 3,000,000 דרכמות, סכום אשר היה בלתי אפשרי להשיגו באותם הימים. הקהילה התקשתה לאוספו ולאחר מאמצים רבים וביניהם גם גיוס שכבת האמידים בקהילה, גייסה הקהילה 2,000,000 דרכמות. כדי להשיג את המיליון הנותרים נאלצו קהילות סלוניקי למכור את חלקת בית העלמין היהודי העתיק בן ה-500 שנה, שהיה במרכז העיר ואשר רבים ביקשו לשים ידם על האדמות הללו. רשויות השלטון בסלוניקי לא המתינו רגע ולא טרחו לפנות את הקברים בבית העלמין. בן לילה חרשו את בית העלמין והחלו בבניית יסודות למבנים נוספים באוניברסיטת אריסטוטלס.

על פי תוכניותיו של ראש ממשלת יוון אלפתריוס וניזלוס לאחר תום מלחמת העולם הראשונה, העיר סמירני נועדה להיות מקום מושבה של האוניברסיטה היוונית השנייה, בעוד שהאוניברסיטה השלישית הייתה אמורה לקום בסלוניקי. עם זאת, סמירני הועברה לשטחה של טורקיה לאחר מלחמת יוון-טורקיה באסיה הקטנה. אף על פי כן, בשנת 1924, החליט אלכסנדרוס פאפאנסטאסיו לייסד אוניברסיטה בסלוניקי כדי לחזק את הכלכלה והתרבות המקומיות.<ref></ref>

את ההתפתחות הכרונולוגית של האוניברסיטה, ששמה שונה לאוניברסיטת אריסטו בסלוניקי ב-1954, ניתן לחלק לשלושה שלבים, שכל אחד מהם מכסה תקופה של כ-25 שנים.

בשלב הראשון של האוניברסיטה (1926–1950) המוסד התמקד בבניית ופיתוח כלומר הפקולטה לפילוסופיה, הפקולטה לפיזיקה ומתמטיקה, הפקולטה למשפטים וכלכלה, בית הספר לתאולוגיה ובית הספר לרפואה. שלב הפיתוח הראשוני הסתיים עם הקמת הפקולטה לרפואה וטרינרית ב-1950, שהייתה הפקולטה היחידה לרפואה וטרינרית ביוון במשך שנים רבות. לאחר תקופה זו הורחבו חלק מהפקולטות הראשונות באמצעות הוספת מחלקות נוספות. המחלקות לרוקחות ורפואת שיניים נוסדו ב-1955 וב-1959 בהתאמה והן שולבו בבית הספר לרפואה. בנוסף על כך, הפקולטה לפילוסופיה הורחבה על ידי הקמת מכונים לשפות זרות (אנגלית, צרפתית, גרמנית ואיטלקית).

במהלך השלב השני בהיסטוריה של אוניברסיטת אריסטוטלס (1951–1975) הפיתוח העיקרי היה בפקולטה להנדסה, הידועה גם בשם הפקולטה הפוליטכנית. בתחילת הדרך, המכון היווה מכון עצמאי שנקרא גם המכון הפוליטכני או לחלופין האוניברסיטה הטכנית.<ref></ref> לכן, במשך חמישים השנים הראשונות לפעילותה אוניברסיטת אריסטוטלס הייתה מורכבת משני מכונים נפרדים שפעלו באופן עצמאי. בתי הספר השונים בפקולטה להנדסה נוסדו בסדר הבא: בית הספר להנדסה אזרחית (1955–1956), בית הספר לאדריכלות (1956–1957), בית הספר להנדסת כפר ומדידות (1962–1963), בית הספר למכונות והנדסת חשמל (1972–1973), בית הספר להנדסה כימית (1972–1973), בית הספר למתמטיקה, פיזיקה ומדעי החישוב (1982–1983) ובית הספר להנדסת תכנון ופיתוח עירוני-אזורי (2004). בית הספר להנדסת מכונות וחשמל פוצל לשני בתי ספר עצמאיים (בית הספר להנדסת מכונות ובית הספר להנדסת חשמל ומחשבים) ב-1976.

משנת 1975 נוסדו בתי ספר ומחלקות חדשות, בנוסף על רכישת מוסדות עצמאיים להשכלה גבוהה שסופחו לאוניברסיטה. בתקופה זו הוקמה הפקולטה לאמנויות יפות, עם בתי הספר המרכיבים אותה (דרמה, לימודי קולנוע, לימודי מוזיקה, אמנויות חזותיות ואמנויות שימושיות). בנוסף על כך, הוקמו בית הספר לעיתונאות ולימודי תקשורת המונים ובית הספר לחינוך גופני ומדעי הספורט.

אוניברסיטת אריסטוטלס כוללת 12 פקולטות, 36 בתי ספר ויחידות רבות אחרות (מעבדות, חדרי לימוד, ספריות, מרפאות ומרכזי מחקר), מה שהופכים אותה לאוניברסיטה הגדולה ביותר ביוון ובדרום מזרח אירופה במונחים של גודל הצוות ומספר סטודנטים.<ref></ref> בשנת 2014 תוכננה להיפתח מחדש פקולטה למדעי היהדות, כ-80 שנים לאחר שנסגרה על ידי יואניס מטאקסס.<ref></ref> הפקולטה החדשההוקמה בסופו של דבר באוקטובר 2015 בהובלת פרופסור גאורגיוס אנטוניו.

ב-2014 נחנכה אנדרטה המנציחה את בית הקברות היהודי הישן שהיה בשטח האוניברסיטה.<ref></ref> האנדרטה הושחתה מספר פעמים.<ref></ref>

== מחלקות ופקולטות ==
{| class="wikitable" style="margin: 1em auto;"
!פקולטה
! מחלקות
|-
! הפקולטה למדעים
|
* בית הספר למתמטיקה<ref name="Department of Mathematics, ΕΕR"></ref>
* בית הספר לפיזיקה<ref name="Department of Physics, ΕΕR"></ref>
* בית הספר לביולוגיה<ref name="Department of Biology, ΕΕR"></ref>
* בית הספר לכימיה<ref name="Department of Chemistry, ΕΕR"></ref>
* בית הספר לגאולוגיה<ref name="Department of Geology, ΕΕR"></ref>
* בית הספר למידענות<ref name="Department of Informatics, ΕΕR"></ref>
|-
! הפקולטה להנדסה
|
* בית הספר להנדסת חשמל ומחשבים<ref name="Department of Electrical and Computer Engineering, ΕΕR"></ref>
* בית הספר להנדסת מכונות<ref name="Department of Mechanical Engineering, ΕΕR"></ref>
* בית הספר לאדריכלות<ref name="Department of Architecture, ΕΕR"></ref>
* בית הספר להנדסה אזרחית<ref name="Department of Civil Engineering, ΕΕR"></ref>
* בית הספר להנדסה כימית<ref name="Department of Chemical Engineering, ΕΕR"></ref>
* בית הספר להנדסת כפר ומדידות<ref name="Department of Rural and Surveying Engineering, ΕΕR"></ref>
* בית הספר להנדסת תכנון ופיתוח מרחבי<ref name="Department of Spatial Planning and Development Engineering, ΕΕR"></ref>
|-
! הפקולטה למדעי הבריאות
|
* בית הספר לרפואה<ref name="Department of Medicine, ΕΕR"></ref>
* בית הספר לרוקחות<ref name="Department of Pharmacy, ΕΕR"></ref>
* בית הספר לרפואת שיניים<ref name="Department of Dentistry, ΕΕR"></ref>
* בית הספר לרפואה וטרינרית<ref name="Department of Veterinary Medicine, ΕΕR"></ref>
|-
! הפקולטה לפילוסופיה
|
* בית הספר לפילולוגיה<ref name="Department of Philology, ΕΕR"></ref>
* בית הספר להיסטוריה וארכאולוגיה<ref name="Department of History and Archaeology, ΕΕR"></ref>
* בית הספר לפילוסופיה ופדגוגיה<ref name="Department of Philosophy and Pedagogy, ΕΕR"></ref>
* בית הספר לשפה וספרות אנגלית<ref name="Department of English Language and Literature, ΕΕR"></ref>
* בית הספר לשפה וספרות צרפתית<ref name="Department of French Language and Literature, ΕΕR"></ref>
* בית הספר לשפה וספרות גרמנית<ref name="Department of German Language and Literature, ΕΕR"></ref>
* בית הספר לשפה וספרות איטלקית<ref name="Department of Italian Language and Literature, ΕΕR"></ref>
* בית הספר לפסיכולוגיה<ref name="Department of Psychology, ΕΕR"></ref>
|-
! הפקולטה למשפטים
|
* בית הספר למשפטים<ref name="Law School, ΕΕR"></ref>
|-
! הפקולטה לחקלאות, ייעור וסביבה טבעית
|
* בית ספר לחקלאות<ref name="Department of Agriculture, ΕΕR"></ref>
* בית הספר ליערנות<ref name="Department of Forestry and Natural Environment, ΕΕR"></ref>
|-
! בית ספר לחינוך
|
* בית הספר לחינוך לגיל הרך<ref name="Department of Early Childhood Education, ΕΕR"></ref>
* בית ספר לחינוך יסודי<ref name="Department of Primary Education, ΕΕR"></ref>
|-
! הפקולטה לחינוך גופני ומדעי הספורט
|
* בית הספר לחינוך גופני ומדעי הספורט<ref name="Department of Physical Education, ΕΕR"></ref>
* בית הספר לחינוך גופני ומדעי הספורט בסרס<ref name="Department of Physical Education Serres, ΕΕR"></ref>
|-
! הפקולטה לאמנויות יפות
|
* בית הספר לתיאטרון<ref name="Department of Theatre, ΕΕR"></ref>
* בית הספר ללימודי קולנוע<ref name="Department of Film Studies, ΕΕR"></ref>
* בית הספר ללימודי מוזיקה<ref name="Department of Music Studies, ΕΕR"></ref>
* בית הספר לאמנויות חזותיות ואמנויות שימושיות<ref name="Department of Visual and Applied Arts, ΕΕR"></ref>
|-
! הפקולטה למדעי החברה והכלכלה
|
* בית הספר לכלכלה<ref name="Department of Economics, ΕΕR"></ref>
* בית הספר למדעי המדינה<ref name="Department of Political Sciences, ΕΕR"></ref>
* בית הספר לעיתונאות, מדיה ותקשורת<ref name="Department of Journalism, Media and Communication, ΕΕR"></ref>
|-
! הפקולטה לתאולוגיה
|
* בית הספר לתאולוגיה<ref name="Department of Theology, ΕΕR"></ref>
* בית הספר לתאולוגיה פסטורלית וחברתית<ref name="Department of Pastoral and Social Theology, ΕΕR"></ref>
|}

== מחקר ==
אוניברסיטת אריסטוטלס בסלוניקי משקיעה רבות במחקר, והיא מפעילה כ-250 מעבדות. בהעשור השני והעשור ה-3 של המאה ה-21 בוצעו כ-4,500 תוכניות מחקר בהשתתפות יותר מ-10,000 חוקרים.

בשנות ה-20 של המאה ה-21 כ-985 חוקרים שיתפו פעולה עם 7,263 חוקרים חיצוניים ב-3,151 פרויקטים בינלאומיים, אירופאים ולאומיים של מחקר ופיתוח טכנולוגי (RTD). 1,436 מהשותפים הללו היו אוניברסיטאות, מרכזי מחקר וארגונים, לעומת 405 עסקים.<ref name="autogenerated1"></ref>

במשנים 2019–2022 נרשמו לאוניברסיטה ואנשיה כ-32 פטנטים.

== דירוגים והערכה אקדמית ==
אוניברסיטת אריסטוטלס היא בין האוניברסיטאות היוקרתיות ביותר ביוון.<ref name="ethaaeAUTH"></ref><ref name="HQA External Evaluation Report of AUTH"></ref><ref name="THE World University Rankings – AUTH"></ref><ref name="QS World University Rankings – AUTH"></ref><ref name="Shanghai University Rankings – AUTH"></ref>
* דירוג QS – מיקום 650–700 (2023)
* דירוג Times Higher Education – מיקום 801–1000 (2023)<ref></ref>

== קישורים חיצוניים ==

== הערות שוליים ==

*
קטגוריה:סלוניקי
קטגוריה:סלוניקי: מבנים
קטגוריה:יוון: חינוך
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:רשת אוטרכט